Molizė

Molizė () – regionas centrinėje Italijoje. Ribojasi su Abruciu šiaurėje, Adrijos jūra rytuose, Apulija ir Kampanija pietuose ir Lacijumi vakaruose. Regione gyvena 0,28 mln. gyventojų, sostinė – Kampobasas.

Molizė – viena rečiausiai gyvenamų ir viena ekonomiškai silpniausių Italijos sričių. Ji sudaryta 1965 m. iš pietinės Abrucų regiono dalies.


 Geografija 

Molizės vakarinė dalis kalnuota, diduma jos teritorijos – Pietų Apeninų kalnams priklausantis Molizės plokščiakalnis, iškyla iki 2050 m (Mileto kalnas; Molizės ir Kampanijos srities pasienyje). Yra karstinių reljefo formų, karstinių urvų. Prie Adrijos jūros – siaura pajūrio žemuma.

Per Molizę teka Trinjo, Biferno, Fortorės upės (į Adrijos jūrą), Volturno upė (į Tirėnų jūrą). Dirvožemiai – rudžemiai ir kalciažemiai.

 Provincijos 
ProvincijaPlotas (km²)Gyv. skaičiusGyv. tankumas (gyv./km²) Kampobaso provincija 2 909 231 921 79.7 Izernijos provincija 1 529 88 931 58.2

 Didžiausi miestai 

Nr. Savivaldybė  Provincija  Gyv. skaičius 2011 m. birželio 30 d. 1  Kampobasas  Kampobaso provincija  50 937 2  Termolis  Kampobaso provincija  32 968 3  Izernija  Izernijos provincija  22 122 4  Venafras  Izernijos provincija  11 566 5  Bojanas  Kampobaso provincija  8 193 6  Kampomarinas  Kampobaso provincija  7 243 7  Larinas  Kampobaso provincija  7 066 8  Montenero di Bisačija  Kampobaso provincija  6 791 9  Ričija  Kampobaso provincija  5 48610  Guljonezis  Kampobaso provincija  5 398

 Šaltiniai 

Kategorija:Italijos regionai